Ærgerligt man skal skrive en dårlig anmeldelse, men nok må være nok.

Har været kunde, ved Telenor, siden de gamle Sonofon dage, uden at kunne klage. Skiftede, til et andet selskab, for et par år siden grundet prisen. 

 Efter skiftet havde vi stadig nogle smart aftaler på telefoner og dem vil vi gerne betale ud så der er rene linier. Efter en indbetaling (for ca. 2 år siden), bliver vi oplyst om at nu er aftalerne ude af verden. Der går ikke længe inden der kommer nye regninger og rykker gebyrer, hvilket vi ringer og snakker med Telenor om og de  krediterer. Efter noget tid får vi igen nye regninger. Vi ringer og får oplyst det kun er nogle af telefonerne der er betalt. Vi ber om at få restbeløbet på de aftaler der ligger og de bliver betalt i maj 2014. Efterfølgende kommer der stadig regninger og rykkere og den efterfølgende periode snakker vi et hav af gange, med Telenor, der lover at det krediteres og aftalerne er ude af verden. I februar 2015 får vi igen en regning og endnu engang ringer vi til kundeservice. Der mangler stadig at blive indbetalt til en af telefonerne. Vi ringer ( for ca. 25 gang) igen til Telenor og får oplyst de har begået en fejl. Vi får tilsendt en mail hvori der står at kontoen er opgjort, så det nu er ude af verden. I maj får vi så et brev at der er indbetalt for meget og vi skal have 383 kr retur. Dette kræver tre telefonsamtaler, da Telenor ikke kan overføre pengene til en konto, men kun sende en check, hvorefter de så finder ud af de godt kan overføre alligevel og for at sikre os at det nu er rigtigt vi skal have penge retur, da de indbetalte beløb, hver gang, er blevet oplyst af Telenor selv. I juni får vi endnu en regning. Endnu engang ringer vi og medarbejderen oplyser at hun ikke kan sende en ny mail med at kontoen er opgjort, men hun kan kreditere beløbet, da det er en fejl. Nu har vi lige været på ferie og da vi kommer hjem ligger en ny regning i postkassen. Nu mener Telenor vi skylder dem 383 kr. Regningen er skrevet ud d. 9/7 og betalingen er d. 19/7 ellers ryger den til inkasso. Vi tager på ferie d. 19, en søndag, og har ikke modtaget en regning inden da. I går mandag ringer vi igen til Telenor, da vi ikke vil betale regningen. Vi har flere gange efterspurgt at snakke med en chef, hvilket ikke kan lade sig gøre, men medarbejderen vil undersøge det (igen igen igen igen) og vende retur i dag, formiddag. Vi hører intet og da vi får post ligger der endnu en regning, nu på 583 kr. Grundet rykkergebyrer fra juni og juli, på en regning Telenor flere gange har oplyst er en fejl. Igen ringer vi til Telenor og endelig ringer en chef tilbage. Hun beklager forløbet, men oplyser at de 383 kr, vi har fået tilbage var en fejl, fra Telenors side, og de skal betales tilbage. Gør vi ikke det ryger vi til inkasso.
 Nu har det, for alvor kørt siden maj 2014 og Telenor har i mine øjne mistet ALT hvad der har med troværdighed at gøre. De har, gang på gang, bevist at den ene medarbejder ikke aner hvad den anden laver og de har SLET IKKE styr på deres fakturering.
 Vi må jo betale de 383 kr. Og så er det aldrig nogensinde Telenor igen. Magen til uprofessionel og amatøragtig virksomhed skal man lede længe efter.
Update: temmelig ironisk at der automatisk, fra Telenors side kommer et svar op hvor der står det er dejlig man stort set tilfreds med deres produkt... Endnu engang er det uprofessionelt og helt til grin